hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu hu hu hu en hu hu en hu hu hu hu hu hu hu et hu cs hu id hu hu hu da hu et hu de hu de hu de hu hu hu sl hu en hu en hu de hu hu en hu hu hu hu hu en hu en hu hu hu hu nl hu hu hu de hu hu hu hu de hu hu hu hu de hu hu hu hu hu hu hu hu en fr hu hu hu hu en hu hu hu en
KÖZÉP-INDIA KÖRUTAZÁS, időutazás a hindu világ csodáihoz
időutazás a hindu és buddhista világ csodáihoz
2023. október 20. – november 2.
Csoport létszáma:  10 -16 fő
Páratlanul gazdag India utunk a Dekkán-fennsík szívére, a hindu civilizáció évezredes királyságainak fővároskörzeteire és azok kulturális teljesítményére fókuszál. A nyolc világörökséget csokorba kötő utazás a legcsodáltabb hindu emlékek – Ellóra barlangtemplomai, Pattadakal ősi szentélytornyai és Hampi középkori városa – mellett nyugodtan időz a természeti értékeknél, és örömmel megvárja a naplementét Száncsi buddhista dombján is. Az ősi világcsodák felfedezésére szánt napok között szívesen sétál Bombay óvárosában, a Brit Birodalom emlékei körül, kíváncsian bújik be Adzsanta buddhista barlangszentélyeibe és nagyot szippant az Indiai-óceán trópusi levegőjéből. Goa tengerpartján nemcsak egzotikus fűszerekkel és indiai elefánttal ismerkedik, hanem belekóstol a portugál gyarmati világ miliőjébe és az utazás végén egy napra megpihen, hogy hagyja hatni a felfedezés élményeit.
Ajánljuk mindazoknak, akiket nemcsak lenyűgöz a hindu és buddhista civilizáció végtelensége, hanem kényelmes és kellemes körülményeket remélnek egy indiai utazás során is!
Okt. 21. Budapest – Doha
Repülés Budapestről a Qatar Airways járataival (09.40) Bombayba. Átszállás Dohában (16.05-20.30.), éjszaka a repülőgépen.
Okt. 22. Bombay – Bhopal – Bhimbetka
Hajnali érkezés Indiába, átszállás Bombayben (02.40), és továbbutazás Bhopal felé (06.05). Reggeli érkezés India szívébe, Bhopal „kisvárosába”. Akklimatizálódás, pihenés, majd utazás a mezolitikumi barlangrajzokat rejtő Bimbetka barlangokhoz. A Világörökségi védettség alatt álló területen 700 barlang és bivak található, melyből 133-ban festmények is rejtőznek. A 15 látogatható, érdekesebb barlangot járjuk be. Vacsora és szállás Bhopalban: Jehan Numa Palace 4*+
Okt. 23. Bhopal – Udayagiri – Sanchi
Reggeli után utazás (2 óra) Udajagiri hindu barlangjaihoz, ahol 5. századi hindu és dzsain sziklafaragások várnak, a közelben megállunk Heliodorosz oszlopánál is. Később utazás Száncsiba, India legnagyobb és legjobb állapotban fennmaradt buddhista emlékhelyére. Száncsi közel 1000 évig volt (i.e. 3. századtól a i.sz. 7. századig) a virágzó buddhista kultúra központja, így a buddhista művészet fejlődése gyönyörűen nyomon követhető. Látogatás a világörökségi területen naplementéig. Vacsora, szállás.
Október 24. Bhopal – Bombay
Reggeli után transzfer a repülőtérre és repülés (7.40-09.20) Bombaybe. Érkezés után után könnyű gyarmati kalandozás Bombayben. Az India nyugati partján található Mumbai, az ország gazdasági központja, legnépesebb, legnyüzsgőbb, kozmopolita metropolisza. A Brit Kelet-indiai Társaság ellenőrzése alatt a 18. századra Bombay Ázsia egyik legnagyobb tengeri kikötőjévé vált. Mára a legújabb kori felhőkarcolók mellett jól megfér a gyarmati időszak számos gazdag emléke, melyek közül legfontosabbak az V. György látogatásának emlékére emelt India Kapu, a Viktória-pályaudvar gyönyörű, világörökségi épülete, a Városháza, a Bíróság épülete, a Crawford-piac, a Wellington-szökőkút, vagy a rendkívül gazdag gyűjteménnyel rendelkező Prince of Wales Múzeum. Transzfer, majd vacsora és szállás Bombayben. Fariyas 3*+
Okt. 25. Bombay – Aurangabad – Ellora
Reggeli után repülés (5.20-6.20) Aurangabadba, majd az érkezést követően utazás Ellórába. Aurangabad városának közelében találhatóak Adzsanta és Ellora barlangszentélyei, melyek egyértelműen az indiai művészet csúcsteljesítményei közé tartoznak. Ellórában a három jelentős indiai vallás emlékei mind megtalálhatóak: a déli oldal 12 barlangja buddhista, a középső 12 hindu, míg az északi oldal 5 barlangja dzsainista szentélyeknek ad otthont. A buddhista rész legpompásabb alkotása a Visvakarma-csarnok, vagy népszerű nevén az Ácsmester-csarnoka, ahol a művészek koruk famennyezeteit utánzó mintázatot faragtak a sziklafelületbe. Ellóra legragyogóbb éke mégis a lélegzetelállító, választékosan kidolgozott Kailásza-templom, amely Siva isten égi lakhelyét formázza. Visszautazás Aurangabadba, transzfer a szállásra, vacsora: The Lemon Tree 4*
Okt. 26. Aurangabad – Ajanta
Reggeli után utazás (3 óra) Adzsantába. Adzsanta 29 buddhista barlangja egy U alakú, függőleges sziklafalba épült az i.e. 2.- i.sz. 7. századok között. A csarnokok falait díszítő freskók és domborművek főként a dzsátakákból, Buddha korábbi születésregéiből származó jeleneteket ábrázolnak. Adzsanta alkotói ismeretlen okból hátrahagyták művüket és a terület a 7. századtól elnéptelenedett. Visszatérés Aurangabadba. Vacsora és szállás Aurangabadban.
Okt. 27. Aurangabad – Bombay – Goa
Korai repülés Bombay-en keresztül Goába (6.507.50, 11.20/12.45). Transzfer és szállás Goában: Royal Orchid Goa 4*
Reggeli után pihenés az Indiai-óceán partján. Vacsora, szállás: Royal Orchid 4*
Okt. 29. Goa – Panaji – Chandor – Velha
India legismertebb tengerparti üdülőhelye. Kellemes, „utazóbarát” India vár itt ránk és a portugál gyarmati világ (1510-1961) gyöngyszemének emlékei. A valaha oly fényes városállam ma Világörökség. Reggeli után a gyarmati hangulatot felidéző felfedezőnapot tartunk. Mindenekelőtt a Panadzsínak nevezett városrészt járjuk be: Idalcao-palota, szép a kilátás a Szeplőtlen Fogantatás-templomtól és Altinho-hegyről, Vasco de Gama Intézet – könyvtár; Sao Tomé-templom, Szent Sebestyén kápolna;. Délben Chandor körzetébe utazunk, hogy belessünk egy portugál villába és ebédre a goai specialitásokat kóstolgatjuk. Délután nagyon sétálunk (Velha) Ó-Goában: az Alkirály kapujától, a Szent Kajetán-templomon, a Sé-katedrálison át a Bom Jesus Bazilikáig és a Szent hegyi templomokig. Vacsora és szállás Dél-Goa
Október 30. Goa – Mollem – Hubli – Badami
Korai reggeli (07.00) után utazás (1 óra) a Sahakari fűszerültetvényre, ahol tradicionális aartival, kumkum porral és helyi frissítővel várnak. Ezután egy organikus fűszerfarm bejárása következik. Később a vállalkozókedvűek elefánt fürdetésen vehetnek részt. Mollemből hosszú utazással (5 óra) átkelünk a Nyugati Gátakon és célba vesszük a Csálukják őshazáját. Késő délutánra Badamiba érünk. Bádámi vörös homokkőbe vésett barlangszentélyeit a Csálukják hagyták hátra. A Csálukják 600 évig a Dekkán-fennsík (Közép-India) legnagyobb urai voltak. A következő nap a Világörökségi védettség alatt álló. Csálukja központjainak szenteljük. Érkezésünkkor Badamit fedezzük fel. Vacsora és szállás a vidék legjobb szállásán, Badamiban: Khrisha Heritage 3*+
Okt. 31. Aihole – Pattadakal – Hampi/Vijayanagar
Reggeli előtt fakultatív napfelkeltés badami felderítés, majd reggeli után utazás Aiholéba. Pattadakal és Aihólé 6-10. századi műemlékei a híres Csálukja-dinasztia uralkodói építtették. Pattadakal világörökségi védettsége okán a legismertebb a központokból. A szakrális, uralkodói körzetben 1300 éves, észak- és dél-indiai stílusú templomokat találunk. Aiholé a különleges stílusú és szépségű Durgá szentélyével nyűgözi le az erre látogatókat. Délután utazás (3 óra) Hampi felé. Vacsora és szállás Hampiban: Heritage Resort 4*
Nov. 1. Hampi - Vijayanagar
Reggeli után egész napos felfedezés Hampi környékén. Holdbéli, hatalmas sziklákkal teleszórt, elhagyatott tájon található a hindu uralkodók késői fellegvára, Vidzsajanagar lenyűgöző műemlékegyüttese. A Győzelem-városa Krisnadéva Rája 16. századi uralkodása alatt élte virágkorát, míg a Dekkán egymással szövetségre lépő mohamedán uralkodói végül 1565-ben meghódították a területet. A mintegy húsz négyzetkilométer kiterjedésű egykori főváros egyik leghangsúlyosabb műemléke a Virúpáksa-templom lépcsőzetes piramisa. A Visnu tiszteletére emelt Vitthala-templom Hampi építészetének egyik gyöngyszeme, csarnokának mívesen faragott oszlopait ágaskodó, mitologikus lények díszítik. Udvarán gyönyörű állapotban megmaradt, szekeret formáló kőszentély található. A Krisna-temploma és mellette Ganésa-temploma is kötelező állomás. A számos vallási műemlék mellett Hampi olyan érdekességeket is kínál, mint a királynő egykori fürdője, a Lótusz-pavilon, a Lépcsős medence, vagy a hajdan elefántistállóként működő boltíves épület. A lenyűgöző tájban, különleges helyszíneket keresünk még fel. Vacsora és szállás Hampiban.
Nov. 2. Hampi – Hyderabad
Reggeli után pihenés medencés szállásunkon a hosszú hazaút előtt. Délutáni (16.40-17.50) repülés Hyderabadba. Transzfer és vacsora.
Nov. 3. Hyderabad – Doha – Budapest
Hajnali hazarepülés (03.45), majd érkezés Budapestre délben.
Részvételi díj (min. 16 fő):                         Előkészületben!
Felár 10-12 fő résztvevő esetén:
Felár 13-15 fő közötti résztvevő esetén:
+ Repülőjegyek (illetékkel):                       Előkészületben!
Budapest-Doha-Bombay, Bombay-Bhopal, Bhopál-Bombay, Bombay-Aurangabad-Bombay-Goa, Hampi – Bangalore, Bangalore-Doha-Budapest *A légitársaságok az árváltoztatás jogát a jegykiállításig fenntartják!
A részvételi díj tartalmazza: programokat, belépőket, magyar és helyi idegenvezetéssel, szállást a fent említett szállásokon, kétágyas elhelyezéssel (EÁF: … Ft/fő), transzfereket
A részvételi díj nem tartalmazza: a nem kötelező vagy változó tételeket: félpanziós ellátást válogatott éttermekben, borravalókat, kombinált utazásképtelenségi és BBP biztosítást, személyes kiadásokat
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours